الرباط: عبد القادر اعمارة وزير التجهيز والنقل واللوجستيك والماء، عبد القادر عمارة واقيلا ماعارفش اش واقع فالطريق السيار، الوزير اليوم فمجلس النواب أكد خلال رده على سؤال واحد البرلماني ديال البام. وأكد أن “لوطوروت” آمنة ومافيها والو. وكشف الوزير اعمارة، خلال الجلسة العمومية، التي عقدت اليوم الإثنين، أن الحكومة تتجه نحو “زرع” الكاميرات لضبط ما وصفهم بـ”المنحرفين والمتسكعين”. الوزير كيقول هادشي حيتاش عمر وقعات ليه واقيلة شي حاجة. “لوطورت” ديما فيها قطاع الطرق ويوميا كاين مشاكل فيها وحتى المسؤولين ممنعوش من هجوم ديال العصابات وكان آخرهم امحند العنصر الأمين العام ديال الحركة الشعبية ولي كانو غادي يقتلوه قرب أصيلة. 
واش الوزير عمارة كيحلم؟.. قالكوم يا المغاربة “لوطوروت” آمنة وغادي يديرو الكاميرات